**Raport për rezultatet e konsultimeve publike**

1. **Titulli i draft aktit**

**Projektvendim *“Për një shtesë dhe një ndryshim në vendimin nr. 1137, datë 16.12.2020 “Për miratimin e Strategjisë Ndërsektoriale të Luftës kundër Terrorizmit 2021–2025 dhe të planit të veprimit 2021–2023”’’***

1. **Kohëzgjatja e konsultimeve**

*Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.*

Konsultimi publik në RENJK për periudhën kohore, në respektim të ligjit, nga data 29 gusht 2022 deri më datë **26 shtator 2022**, pra jo më e shkurtër se 20 ditë pune.

Gjithashtu takimet paraprake kanë filluar në datën 19 tetor 2021 nga QKEDH deri në datën 3 qershor 2022, që përkon me datën e takimit të mbajtur në Ministrinë së Brendshme.

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre. Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë. Përfshini gjithashtu aktivitete nga konsultimet paraprake nëse janë organizuar të tilla).*

Metodat e konsultimit të përdorura për **Projektvendimin “Për një shtesë dhe një ndryshim në vendimin nr. 1137, datë 16.12.2020 “Për miratimin e Strategjisë Ndërsektoriale të Luftës kundër Terrorizmit 2021–2025 dhe të planit të veprimit 2021–2023”’’** janë tre:

1. Konsultimi elektronik, përmes Regjistrit Elektronik për Njoftimet dhe Konsultimet, RENJK për periudhë të paktën 20 ditë pune sipas ligjit, përafërsisht një muaj duke filluar nga data 29 gusht 2022 deri më 26 shtator 2022;
2. Takimet konsultuese;
3. Posta elektronike (Email).

Në vijim, janë paraqitur takimet konsultuese të zhvilluara nga Qendra e Koordinimit kundër Ekstremizmit të Dhunshëm me ministritë e linjës në kuadër të strategjisë dhe që me vendimin nr. 737, datë 13.12.2017 *“Për ngritjen e qendrës së koordinimit kundër ekstremizmit të dhunshëm (QKEDH)”,* të Këshillit të Ministrave, të ndryshuar me VKM nr. 237, datë 20.04.2022, QKEDH kaloi në varësi të ministrit përgjegjës për rendin dhe sigurinë publike.

**Data Fusha prioritare**

**19 tetor 2021** Takim me përfaqësues të grupit ndërinstitucional për të diskutuar/dakortësuar mbi metodologjinë e zhvillimit të seminareve, për të konsoliduar listën e pjesëmarrësve të institucioneve si dhe për të diskutuar draft objektivat strategjike të tre shtyllave kryesore të Planit Kombëtar.

26 tetor 2021 Fusha e Parandalimit, Përfaqësues nga MD, MB dhe MM

2 nëntor 2021 Fusha e Re-integrimit/rehabilitimit, Përfaqësues nga MD, MB, MAS, SPAK, AISM,AMVV, AMA, Policia e Shtetit

15 nëntor 2021 Fusha e Re-integrimit/rehabilitimit, Përfaqësues nga Policia e Shtetit, AISM, Njësia e Antiterrorit, MD, MAS

1 dhjetor 2021 Takime konsultuese me Përfaqësues nga MD ( Shërbimi i provës, Qendra e parandalimit të krimeve të të miturëve)

2 dhjetor 2021 Takime konsultuese me Përfaqësues nga MB dhe Policia e Shtetit

7 dhjetor 2021 Takime konsultuese me Përfaqësues nga MAS ( ASCAP)

22 dhjetor 2021 Takime konsultuese me Përfaqësues nga MM

24 janar 2022 Takime konsultuese me Përfaqësues nga MFE

Në datën **3 qershor 2022**, zhvilluar takimi i grupit të punës në ambientet e Ministrisë së Brendshme.

1. **Palët e interesit të përfshira**

*Palët e interesuara të cilët kanë dhënë komente/kontribut në konsultimet publike gjatë procesit të hartimit, janë:*

**Grupi i punës** i ngritur me urdhër të ministrit të Brendshëm nr. 73, datë 18.05.2022, i kryesuar nga Zëvendësministri i Brendshëm, me përfaqësues të:

* Drejtorisë së Politikave dhe Strategjive në MB;
* Qendrës së Koordinimit kundër Ekstremizmit të Dhunshëm;
* Drejtorisë së Rendit Publik, në Departamentin për Sigurinë Publike, në Drejtorinë e Përgjithshme të Policisë së Shtetit (DPPPSH);
* Drejtoria e Antiterrorit në DPPSH;
* Agjencia për Mbështetjen e Vetëqeverisjes Vendore;
* Drejtoria e Buxhetit dhe Menaxhimit Financiare, në Drejtorinë e Përgjithshme Ekonomike dhe të Shërbimeve Mbështetëse në MB
* Drejtoria e Programimit, Standardizimit dhe Harmonizimit të Kuadrit Rregullator;
* Drejtoria e Integrimit, Koordinimit, Marrëveshjeve dhe Asistencës, në Drejtorinë e Përgjithshme Rregullatore dhe të Përputhshmërisë, në MB;
* Drejtoria e Konceptimit dhe dhe Fizibilitetit të Projekteve, në Drejtorinë e Përgjithshme për Politikat e Rendit dhe Sigurisë Publike, në MB.

Ky projektvendim është hartuar nga grupi ndërinstitucional i punës (GNP) kryesuar nga Zëvendësministri i Brendshëm në bashkëpunim me anëtarët e GNP: Ministria e Brendshme, dhe të ftuar nga Ministria e Drejtësisë, Ministria e Financave dhe Ekonomisë, Ministria e Infrastrukturës dhe Energjisë, Ministria e Mbrojtjes, Ministria për Evropën dhe Punët e Jashtme, Ministria e Shëndetësisë dhe Mbrojtjes Sociale, Ministrisë së Arsimit dhe Sportit, Shërbimi Informativ Shtetëror, Banka e Shqipërisë, Prokuroria e Përgjithshme, Prokuroria e Posaçme Kundër Korrupsionit dhe Krimit të Organizuar, Autoriteti Kombëtar për Certifikimin Elektronik dhe Sigurinë Kibernetike, Autoriteti i Komunikimeve Elektronike dhe Postare, Autoriteti i Mediave Audiovizive, Komiteti Shtetëror për Kultet.

* Koordinatori për konsultimin në MB, për mbledhjen e komenteve nëpërmjet RENJK.

**5. Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimet e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

Në kuadër të konsultimit projektvendimi është konsultuar edhe me një sërë organizatash relevante që veprojnë në fushën e sigurisë si: OSBE, Delegacioni i Bashkimit Evropian në Shqipëri, IOM në Tiranë, Ambasada e Hollandës, Instituti për Demokraci dhe Ndërmjetësim, Partners Albania. Me Delegacionin e Bashkimit Evropian në Shqipëri u zhvillua më datë 09.12.2022 edhe një takim konsultues me ekspertë të Rrjetit të Ndërgjegjësimit ndaj Radikalizmit -RAN (Radicalization Aëareness Netëork), Komisionit Evropian dhe të Delegacionit të BE për përmirësimin e përmbajtjes së draftit, si edhe integrimin e aspekteve kryesore të politikave të BE në fushën e parandalimit të ekstremizmit të dhunshëm dhe luftës ndaj terrorizmit. Komentet e dërguara nga ekspertët u reflektuan në strategji.

|  |  |  |  |  |
| --- | --- | --- | --- | --- |
| Çështja e adresuar  (*psh. përkufizimi i ri i…, kushtet për regjistrimin e…, rregullimi i…, etj.)* | Komenti  *(grumbulloni dhe përmblidhni komente identike/të ngjashme nga palët e ndryshme të interesuara së bashku)* | Palët e interesuara *(renditni të gjithë ata që adresuan çështjen në mënyrë të ngjashme)* | Vendimi (I pranuar/I pranuar pjesërisht/I refuzuar) | Justifikimi |
| Mbi komentin në lidhje me masën 1.5.22: Kryerja e vlerësimit të kapaciteteve në mjediset shkollore me qëllim identifikimin e rasteve të shfaqjes së ekstremizmit të dhunshëm | *“Nevojitet një analizë paraprake për të përcaktuar nëse shtrirja e fenomenit të ekstremizmit të dhunshëm nëpër shkolla e justifikon vlerësimin e kapaciteteve në mjediset shkollore. Lipsen argumentime nëse ka një numër të lartë raportimesh që vijnë nga stafi i shkollave apo nga nxënësit që lidhen me individë që shprehin pikëpamje ekstremiste brenda mjediseve të shkollave”* | IDM –Instituti për Demokraci dhe Ndërmjetësim | I pranuar | Sqarojmë se në marrëdhëniet e QKEDH me shkollat dhe me rrjetin e mësuesve koordinatorë është shprehur si nevojë nga këto të fundit nevoja e vlerësimit të kapaciteteve të stafit në shkolla për trajtimin e ngjarjeve që lidhen me këto fenomene në mënyrë profesionale. |
| Mbi komentin në lidhje me masën 1.5.23: Harmonizimi i aktiviteteve të CVE-së me programet ekzistuese për angazhimin e të rinjve në kuadrin e nismës “Shkollat si Qendra Komunitare” në zonat me rrezik të lartë; Mbështetje nga aktorë të ndryshëm të nismës “Shkollat si Qendra Komunitare” në zonat me rrezik të lartë radikalizimi, | Kjo organizatë është e angazhuar prej 5 vitesh në zbatimin e kësaj nisme, përmes një qasje të integruar shumë-aktoriale në nivel vendor, me përfshirjen e 22 shkollave të mesme dhe komunitetit. | IDM | I pranuar | QKEDH e ka pasur dhe vijon ta ketë në fokus partneritetin dhe bashkëpunimin me organizata të shoqërisë civile për një qasje ëhole approach society ndaj parandalimit dhe kundërshtimit të fenomenit të ekstremizmit të dhunshëm. |
| Mbi komentin në lidhje me masën 1.5.24: Krijimi i programeve të ndryshme të trajtimit për nxënësit e identifikuar në shkolla me shenja të para të ekstremizmit të dhunshëm dhe radikalizmit | Nënshtrimi i nxënësve që shfaqin shenja të ekstremizmit të dhunshëm dhe radikalizmit në programe trajtimi të posaçme mund të krijojë margjinalizim dhe të ketë një kundërefekt në procesin e shkëputjes/deradikalizimit tek fëmija. Rekomandojmë organizimin e aktiviteteve që fuqizojnë dhe forcojnë kohezionin social, qëndrueshmërinë komunitare dhe personale kundër EDH në komunitete të ndjeshme nga fenomeni i EDH.” | IDM | I pranuar | I nevojshëm |
| Mbi komentin në lidhje me masën 1.5.25: Trajnime të mësuesve për identifikimin dhe menaxhimin e fëmijëve që përfshihen në radikalizëm dhe ekstremizëm të dhunshëm, | Rekomandon që për zbatimin e kësaj mase të shfrytëzohet rrjeti i mësuesve koordinatorë në shkolla për ekstremizmin e dhunshëm, pasi fuqizimi i mëtejshëm i kapaciteteve të këtyre mësuesve do të ishte shumë i nevojshëm, duke patur parasysh njohuritë e limituara që kanë për ekstremizmin e dhunshëm. | IDM | I pranuar | QKEDH do të vijojë bashkëpunimin me rrjeti i mësuesve koordinatorë në shkolla për ekstremizmin e dhunshëm e cila shprehet edhe në masat e këtij plani veprimi. |
| Mbi komentin në lidhje me masën 1.5.26: Vlerësimi i treguesve socio-shëndetësorë që lidhen me zhvillimin e fenomenit të ekstremizmit të dhunshëm dhe radikalizmit, në zonat/grupet në rrezik më të lartë (personat në rrezik radikalizimi dhe ekstremizmit të dhunshëm, personat e identifikuar si të radikalizuar dhe ekstremistë dhe personat në rrezik për tu rikthyer radikalizimit dhe EDH duke bashkëpunuar me aktorë të tjerë në nivel lokal | “Përkufizimi i paqartë i treguesve socio-shëndetësorë lë hapësira për keqinterpretim dhe për një zbatim problematik të kësaj mase e cila rrezikon të targetojë individë padrejtësisht. Vlerësimi i treguesve duhet bërë duke shqyrtuar faktorët statikë (të pandryshueshëm, sic janë historiku kriminal dhe familjar p.sh.), faktorët dinamikë (të ndryshueshëm, siç mund të jenë statusi i punësimit/strehimit, bindjet ideologjike, abuzimi me substanca, aksesi ndaj armëve etj.) në bashkëveprim me faktorët rrethanorë (përfshirja e individit në rrjete ekstremiste, mjedis familjar/shoqëror që e ekspozon ndaj radikalizimit etj.) Çdo qasje tjetër për të identifikuar zonat/grupet në rrezik më të lartë në bazë të vlerësimit të treguesve socio-shëndetësorë do të ishte diskriminuese dhe e pabazuar. | IDM | I pranuar | Ky koment është reflektuar në masën 1.1.26 si vijon “Vlerësimi i treguesve socio-shëndetësorë përkundrejtë faktorëve statikë, dinamikë dhe rrethanorë që lidhen me zhvillimin e fenomenit të ekstremizmit të dhunshëm dhe radikalizmit, në zonat/grupet në rrezik më të lartë (personat në rrezik radikalizimi dhe ekstremizmi, personat e identifikuar si të radikalizuar dhe ekstremistë dhe personat në rrezik ri-radikalizimi duke bashkëpunuar me aktorë të tjerë në nivel lokal)”. |
| Mbi komentin në lidhje me masën 1.5.27: Hartimi i udhëzimeve për personelin e kujdesit shëndetësor/shëndetit publik dhe mbrojtjes sociale për të identifikuar individë në rrezik ose të cënuar ndaj fenomenit të radikalizmit (në kuadër të një procedure standard veprimi multisektoriale), | “Në kuadër të ndërhyrjes sonë mbi riintegrimin e qëndrueshëm të shtetasve shqiptarë të rikthyer nga Siria, IDM me mbështetjen e GCERF dhe nën koordinimin e Qendrës Kombëtare Kundër Ekstremizmit të Dhunshëm ka hartuar udhëzues për punonjësit socialë dhe punonjësit e shëndetit mendor, si dhe ka zhvilluar një trajnim me këtë temë. Në kuadër të së njëjtit projekt, po hartohet dhe një kurrikulë e detajuar që targeton psikologët dhe punonjësit socialë që do të akreditohet, përkatësisht nga Urdhri i Psikologut dhe Urdhri i Punonjësit Social. Qëllimi i kësaj kurrikule është pikërisht të ndihmojë profesionistët e vijës së parë të detektojnë dhe raportojnë shenjat e radikalizmit dhe ekstremizmit të dhunshëm, të parandalojnë dhe të trajtojnë rastet potenciale.” | IDM | I pranuar | Sqarojmë se është integruar duke parashikuar zhvillimin e kurrikulave. |
| Mbi komentin në lidhje me masën 2.1.2: Krijimi i hapësirave për denoncimin e faqeve/profileve të dyshimta në faqet zyrtare të P.SH, AKCESK, QKEDH etj., | “AKCESK e ka tashmë një mekanizëm raportimi në ëebsite e tij që shërben për raportimin e përmbajtjeve të paligjshme ku renditen ndër të tjera dhe përmbajtjet e ekstremizmit të dhunshëm dhe radikalizmit. Cila është nevoja për të patur hapësira të tjera denoncimi të faqeve/profileve të dyshimta? Sakaq, butoni i raportimit të incidenteve kibernetike në faqen e Policisë së Shtetit nuk është funksional prej kohësh, gjë që tregon mungesën e qëndrueshmërisë së këtyre hapësirave të raportimit apo mungesën e kapaciteteve zbatuese për t'i mirëmbajtur në terma afatgjatë.” | IDM | I pranuar | sqarojmë se, për arsyet e konstatuara të mosfunksionimit të duhur të këtyre mekanizmave QKEDH ka planifikuar të punojë një rikonceptimin apo funksionalizimin e plotë të tyre. |
| Mbi komentin në lidhje me objektivin specifik 3.1: Vlerësimi dhe analizimi i faktorëve që çojnë në radikalizim dhe ekstremizëm të dhunshëm, në kuadër të këtij objektivi specifik, | Sugjerohet të shtohet një masë mbi vlerësimin dhe analizimin e profileve sociale dhe psikologjike të personave të riatdhesuar nga zonat e konfliktit, përmes ekspertizës së profesionistëve të shëndetit mendor, psikologëve dhe punonjësve social, pasi hartimi dhe analizimi i rasteve individuale do të ndihmonte jo vetëm në vlerësimin dhe analizimin e faktorëve shtytës dhe tërheqës të radikalizimit dhe ekstremizëm të dhunshëm, por edhe në krijimin e një profili psikologjik duke pasur në vëmendje ndjeshmërinë gjinore dhe fashën moshore, | IDM | I pranuar | Saqrojmë se një ndërhyrje e tillë është parashikuar në masën *“3.1.14 Ofrimi i mbështetjes psiko-sociale për fëmijët të kthyer nga zona të luftës të cilët ndjekin arsimin dhe fëmijë në rrezik radikalizimi, të identifikuar si të radikalizuar”*. |
| Mbi komentin në lidhje me masën 3.1.4: Krijimi i një databaze për rastet e identifikuara dhe mbledhja e të dhënave për nxënësit e shkollave që shfaqin sjellje me risk të lartë, | “Mbledhja e të dhënave për nxënësit e shkollave që shfaqin sjellje me risk të lartë kërcënon profilizimin e padrejtë dhe të njëanshëm të minorenëve bazuar në një sërë sjelljesh të ndryshueshme. Nën dritën e sulmeve kibernetike që pësoi Shqipëria gjatë 2022 dhe rrjedhjeve të shumta të të dhënave gjatë 2021, një databazë e tillë do të ishte targeti kryesor për aktorë të huaj që synojnë të destabilizojnë vendin dhe të rekrutojnë individë të prirur për sjellje me risk të lartë. Në vend të masës së propozuar, do tё ishte e rekomandueshme kryerja e vlerёsimevecilёsore dhe sasiore mbi identifikimin e sjelljeve anti-sociale nё shkolla/kundёrshtuese (me prirje mё tё lartё pёr t'u pёrfshirё nё sjellje radikale) pёrmes aplikimit tё testeve psikometrike (nё anonimat)”. | IDM | I pranuar | Sqarojmë se baza e të dhënave do të sipas standardeve të sigurisë së Ministrisë së Brendshme, si në nivel teknik ashtu edhe në nivel ligjor si edhe të dhënat do t’i përgjigjen kërkesave të legjislacionit në fuqi për mbrojtjen e të dhënave personale. Databaza do të përmbajë të dhëna të cilat ndihmojnë në kryerjen e analizave të tendencave të sjelljeve me risk të lartë me qëllim aplikimin e programeve specifike për reduktimin e tendencave të tilla në shkolla. |
| Mbi komentin në lidhje me masën 5.2.4: Zhvillimi i anketimeve dhe mbledhja e të dhënave me fokus grupet në rrezik, shtresat vulnerabël dhe publikut të gjerë mbi njohjen e tyre ndaj fenomenit të Terrorizmit dhe Ektremizmit të Dhunshëm dhe aspekteve të tjera të lidhur me të | IDM shprehet se, ka realizuar tashmë tre vlerësime kombëtare (2015, 2018, 2021) të faktorëve, formave dhe kërcënimeve të ekstremizmit të dhunshëm dhe ka vënë në dijeni mbi gjetjet e këtyre anketimeve të gjitha institucionet relevante. | IDM | Pranuar | Vlerësojmë bashkëpunimin në këtë aspekt dhe vijimin e këtyre anketimeve bazuar në zhvillimet të këtij fenomeni. |
| Mbi komentin në lidhje me masën 5.2.8: Ndërgjegjësim pro sjelljeve të shëndetshme dhe minimizimit të prirjes për të përdorur dhunën për zgjidhjen e çdo konflikti duke zhvilluar- sesione informuese me mësues dhe nxënës, zhvilluara nga përfaqësues të organizatës, seminare informimi dhe ndërgjegjësimi në klasa” | IDM shprehet se: “Nga eksperienca e deritanishme e punës së IDM në shkolla, vlerësohen si mëse të nevojshme trajnimet e plota për mësuesit dhe stafin akademik për menaxhimin e konfliktit dhe drejtësinë restauruese. Sesionet informuese për EDH duhet të zhvillohen në çdo klasë, në mënyrë periodike dhe të përvitshme. Ekspertët e fushës mund të jenë herë pas here pjesë e këtyre sesione, dhe jo të bazohemi vetëm tek njohuritë minimaliste të mësuesit mbi këtë cështje.” | IDM | Pranuar | Sqarojmë se, QKEDH zhvillon me kompetenca dhe specializim, sesione informuese në mënyrë periodike çdo vit në shkolla në lidhje me këto fenomene, ndërkohë që edhe shkollat në kurrikulën e tyre kanë të integruara disa programe që lidhen me menaxhimin e konflikteve dhe përdorimin e dhunës në zgjidhjen e konflikteve. |
| Mbi komentin në lidhje me masën 5.2.12: Organizimi dhe ndërmarrja e fushatave masive ndërgjegjësuese në nivel kombëtar dhe lokal mbi informimin publik lidhur me format e Terrorizmit, EDH dhe Radikalizmit, dhe efektet e tyre në jetën e individit dhë shoqërisë, përfshirë ndërgjegjësimin, procesin e riintegrimit dhe rrezikun online për individët | IDM shprehet se, ajo mbështet aktorët lokalë në organizimin e fushatave ndërgjegjësuese, por barra më e madhe bie tek shkolla dhe të rinjtë për këto fushata, ndërkohë që duhet një angazhim më i madh nga pushteti vendor për të përcuar mesazhin tek komuniteti | IDM | I pranuar | Sqarojmë se planet e veprimit përmbajnë një sërë masash ku përfshihen aktivisht pushteti vendor në proceset e rehabilitimit, riintegrimit dhe kthimit në komunitet të këtyre personave. |
| Mbi komentin në lidhje me objektivin specifik 9.2: Përmirësim i infrastrukturës dhe ngritja e kapaciteteve të institucioneve publike për rehabilitimin dhe riintegrimin e personave të radikalizuar ose të kthyer nga zonat e konfliktit, | IDM sugjeron të shtohen masa mbi pilotimin dhe zbatimin e instrumentave mbi vlerësimin e riskut në shërbimin e provës dhe sistemin e burgjeve, si dhe masa që parashikojnë zhvillimin dhe zbatimin e projekteve pilot të shkëputjes nga ekstremizmi i dhunshëm dhe riintegrimit në shërbimin e provës dhe sistemin e burgjeve | IDM | I pranuar | Sqarojmë se në planin dyvjeçar të veprimit , një sërë masash janë përfshirë për të adresuar fenomenin e ekstremizmit të dhunshëm në sistemin e burgjeve dhe të shërbimit të provës ku këto institucione do të marrin pjesë në veprimtari analize dhe vlerësimi. |
| Mbi komentin në lidhje me masën 9.2.11 Zhvillimi i programeve pilot të deradikalizimit dhe riintegrimit që synojnë ndërhyrjet në zonat problematike, për arsimin bazë dhe të mesëm, | IDM shprehet se, mësuesit mund të kontribuojnë në përpjekjet për kundër-radikalizim, ndërsa qëllimi i procesit deradikalizues mund të jetë pengimi i përfshirjes së tyre në dhunë (deradikalizimi i sjelljes), apo ndryshimi i qëndrimeve të tyre dhe supozimeve ideologjike (deradikalizimi i mendimeve), gjë që nuk mund të realizohet nga mësuesit, | IDM | I pranuar | Sqarojmë se, masa do të zbatohet me ekspertë të deradikalizmit në institucionet e arsimit bazë dhe të mesëm. |
| Rekomandim 1:  Mbi përfshirjen e masave | Të përfshihen në Strategji dhe në Planet respektive masa lidhur me “outreach” dhe zhvillimin e programeve edukuese dhe ndërgjegjësuese nga ana e institucioneve shtetërore përgjegjës për organizatat e shoqërisë civile dhe aktorë të tjerë të shoqërisë civile me qëllim mbrojtjen e tyre nga abuzimi me financimin e terrorizmit, dhe ceshtje të thera që lidhen me radikalizmin dhe ekstremizmin e dhunshëm | Partners Albania for Change and Development | I pranuar | Ky rekomandim është adresuar në masat 1.1.31 “Vlerësime, analiza dhe ngritje e kapaciteteve për identifikimin e rreziqeve të financimit të aktiviteteve të propagandës, radikalizmit, nxitjes së ekstremizmit të dhunshëm nga subjekte të ndryshme.” dhe 1.1.32 “Ngritja dhe fuqizimi i pozicionit dhe kapaciteteve identifikuese dhe monitoruese të koordinatorëve, për çështje të ekstremizmit të dhunshëm, financimit të terrorizmit dhe proceseve RRR në DVP, Prefektura, NJVV, DPPP, IEVP, Bashkitë dhe në të gjithë territorin.”, pasi outreach garantohet nga veprimtaria në të gjithë territorin dhe fokusi është për të parandaluar abuzimin me financimin e terrorizmit dhe aktiviteteve që lidhen me radikalizmin dhe ekstremizmin e dhunshëm. |
| Rekomandim 2:  Të përfshihen organizatat e shoqërisë civile si aktorë mbështetës | Të përfshihen organizatat e shoqërisë civile si aktorë mbështetës në zbatimin e Strategjisë dhe Planeve respektivë(jo vetëm në monitorimin e tyre), duke marrë në konsideratë rolin dhe kontributin e tyre të pazëvendësueshëm në komunitetet ku veprojnë, bazuar edhe në eksperiencat aktuale pozitive të bashkëpunimit. Disa rekomandime për:  - planin e veprimit për luftën kundër terrorizmit 2022-2025  -plani i veprimit për parandalimin dhe kundërshtimin e ekstremizmit të dhunshëm 2022-2025 | Partners Albania for Change and Development | I pranuar | Sqarojmë se, u pasqyrua rekomandimi duke parashikuar në disa prej masave bashkëpunim aktiv me shoqërinë civile. |
| Rekomandim 3 për shtojcat | Në shtojca të reflektohen të gjitha masat e përcaktuara në strategji, sepse jo të gjitha janë përfshirë. | Partners Albania for Change and Development | I pranuar | Këto rekomandime të cilat lidhen me disa masa të cilat nuk rezultojnë në planet e veprimit dhe enumeracioni i tyre, sqarojmë se, kemi harmonizuar strategjinë me planet e veprimit si edhe kemi ri-numërtuar masat bazuar në planet e veprimit. |
| Rekomandim 4 mbi objektivat | Enumeracioni i Objektivave specifike dhe masave në shtojcën nr. 1, të bëhet sipas numrave respektivë që ato kanë në Strategji | Partners Albania for Change and Development | I pranuar | Këto rekomandime të cilat lidhen me disa masa të cilat nuk rezultojnë në planet e veprimit dhe enumeracioni i tyre, sqarojmë se, kemi harmonizuar strategjinë me planet e veprimit si edhe kemi ri-numërtuar masat bazuar në planet e veprimit. |
| Komente në tërësi mbi aktin nga OSBE | OSBE ka sjellë komente të përgjithshme për strategjinë dhe planet e veprimit të cilat konsistojnë në përfshirjen në tekstin e strategjisë e parimeve bazë që drejtojnë punën e të gjithë aktorëve të përfshirë në parandalimin e ekstremizmit të dhunshëm dhe luftën kundër terrorizmit, zbutjen e potencialit të rrezikut në komunitet duke ndërtuar baza besueshmërie, përfshirjen e aspekteve gjinore në politikat e parandalimit të ekstremizmit të dhunshëm dhe luftën kundër terrorizmit dhe rritjen e rolit koordinues dhe mbështetës të QKEDH për ushtrimin e përgjegjësive e saj të zgjeruara në proceset parandaluese, rehabilituese dhe riintegruese | OSBE | I pranuar | Këto rekomandime janë adresuar në planin e veprimit për parandalimin dhe kundërshtimin e ekstremizmit të dhunshëm si:  - zhvillimi i sesioneve informuese, të parë në këndvështrimin gjinor, me pjesëmarrje të prindërve/komunitetit/nxënësve për njohjen e shenjave të hershme të ekstremizmit dhe radikalizmit;  - sensibilizimi i bizneseve dhe komunitetit në tërësi me qëllim që të jenë më të hapur dhe jo-paragjykues ndaj personave të radikalizuar dhe individëve të kthyer nga vendet e luftës në lidhje me çështje të punësimit,  - analiza ligjore dhe funksionale në lidhje me kapacitetet dhe strukturat e përfshira në fushën e ekstremizmit dhe terrorizmit duke identifikuar mangësitë dhe boshllëqet në kapacitete inteligjente dhe hetimore si dhe përgatitje të kuadrit ligjor dhe institucional për të plotësuar kapacitetet dhe nevojat kombëtare duke bërë ndryshimet e nevojshme ligjore, funksionale dhe strukturore të QKEDH.  Parimet bazë që drejtojnë punën e të gjithë aktorëve të përfshirë në parandalimin e ekstremizmit të dhunshëm dhe luftën kundër terrorizmit janë përfshirë në tekstin e strategjisë. |
| Komente në tërësi mbi aktin nga IOM | ka vlerësuar në përgjithësi fuqizimin e kapaciteteve legjislative dhe operacionale në drejtim të vlerësimit të nevojave, aftesisë për shkëmbimin e informacionit dhe kapaciteteve analitike përkundrejt edhe planeve të veprimit të përbashkëta në nivel rajonal. Në lidhje me mundësinë për përmirësime të drafteve, sugjerimet konsistojnë në theksimin e aspekteve gjinore dhe konsolidimit të mekanizmave referues në nivel shtetëror dhe jo-shtetëror dhe veçanërisht për mbrojtjen e fëmijëve.  Gjithashtu edhe koment mbi raportin e financimit buxhet shtetëror –financim i huaj | IOM | I pranuar | Këto sugjerime janë pasqyruar në këto aktivitete në planin e veprimit për parandalimin dhe kundërshtimin e ekstremzimit të dhunshëm si:  - zhvillimi i sesioneve informuese, të parë në këndvështrimin gjinor, me pjesëmarrje të prindërve/komunitetit/nxënësve për njohjen e shenjave të hershme të ekstremizmit dhe radikalizmit;  - koordinimi me NJVV për raportimin pranë QKEDH të rasteve të menaxhuara nga NJVV (vlerësimi fillestar, vlerësimi i thelluar, hartimi i planit të ndërhyrjes, dhe ndjekja e zbatimit të PIN (plani individual i ndërhyrjes) për rastet që shfaqin shenjat e para të radikalizmit.  - trajnime të oficerëve të pikave kufitare rreth tendencave të radikalizimit, metodave të rekrutimit, radikalizimit dhe mekanizmave të referimit të problematikave të lidhura me këto fenomene.  - fuqizimi i kapaciteteve të anëtarëve të mekanizmit referues të Këshillave Vendorë të Sigurisë Publike mbi radikalizmin dhe ekstremizmin e dhunshëm.  Në lidhje me komentin e raportit të financimit buxhet shtetëror –financim i huaj, sqarojmë se ky raport është 8% për financimin e huaj dhe pjesa tjetër nga të dhënat e kostimit të planit të veprimit për parandalimin dhe kundërshtimin e ekstremizmit të dhunshëm mbulohet nga fondet shtetërore të institucioneve të përfshira në zbatimin e këtij plani. |
| Mbi strategjinë dhe planet e veprimit | Ambasada e Hollandës ka vlerësuartheksin që Strategjia/Planet e Veprimit kanë në fuqizimin e kapaciteteve të QKEDH dhe mandatimin e roleve shtesë në mënyrë që QKEDH të jetë në gjendje të bëjë vlerësime periodike të nevojave dhe në shkëmbimin e informacionit | Ambasada e Hollandës | I pranuar | Reflektuar në masën e parë të planit të veprimit. |
| TAIEX dhe Delegacioni i Bashkimit Evropian në Shqipëri kanë dhënë disa rekomandime pas shqyrtimit të paketës për mendim si edhe në vijim të takimeve konsultuese të kryera edhe në funksion të raporteve të ecurisë lidhur me kuadrin institucional dhe ligjor në fushën e parandalimit dhe kundërshtimit të ekstremizmit të dhunshëm dhe luftës kundër terrorizmit. Konkretisht, raporti i TAIEX për vlerësimin e kapaciteteve të autoriteteve shqiptare në fushën e parandalimit dhe kundërshtimit të ekstremizmit të dhunshëm dhe luftës ndaj terrorizmit shpreh rekomandime lidhur me modelin e kuadrit strategjik që të jetë një kuadër i vetëm dhe i harmonizuar strategjik, e cila është adresuar me këtë projektvendim. | Në lidhje me rekomandimin për krijimin e një “Fusion Center” | TAIEX dhe Delegacion i Bashkimit Evropian në Shqipëri | I pranuar | Është parashikuar fillimisht një analizë ligjore dhe funksionale në lidhje me kapacitetet dhe strukturat e përfshira në fushën e ekstremizmit dhe terrorizmit duke identifikuar mangësitë dhe boshllëqet në kapacitete inteligjente dhe hetimore si dhe përgatitje të kuadrit ligjor dhe institucional për të plotësuar kapacitetet dhe nevojat kombëtare duke bërë ndryshimet e nevojshme ligjore, funksionale dhe strukturore të QKEDH, si dhe një mekanizëm ndër-institucional për vlerësimin kombëtar të riskut është parashikuar në Marrëveshjen Bilaterale mes autoriteteve shqiptare dhe Bashkimit Evropian për zbatimin e Planit të Përbashkët të Veprimit për Luftën Kundër Terrorizmit në Ballkanin Perëndimor. |
| Zhvillimi i trajnimeve shtesë të thelluara dhe përdorimit të mjeteve adekuate të IT-së | Një ndër rekomandimet e TAIEX bazuar në ndryshimet e modus operandi të subjekteve terroriste është zhvillimi i trajnimeve shtesë të thelluara dhe përdorimit të mjeteve adekuate të IT-së për të hetuar më mirë fenomenin. | TAIEX dhe Delegacion i Bashkimit Evropian në Shqipëri | I pranuar | Ky rekomandim është adresuar në të dyja planet e veprimit përmes masave që rrisin prezencën dhe monitorimin online nga strukturat antiterrorizëm, si edhe monitorim i vazhdueshëm i rrjeteve sociale për përmbajtje terroriste. |
| Mbi sistemin e burgjeve | Në lidhje me rekomandimin e TAIEX që sistemi i burgjeve të ketë oficerë të specializuar për shkëmbimin e informacioneve të inteligjencës, trajnim të thellë të stafit të burgjeve në fushën e parandalimit dhe kundërshtimit të ekstremizmit të dhunshëm dhe një bazë të dhënash të lidhur me aktorët shtetërorë në këtë fushë, pasi aktualisht sistemi i burgjeve përdor vetëm një bazë të dhënash të Brendshme, | TAIEX dhe Delegacion i Bashkimit Evropian në Shqipëri | I pranuar | Nevojat për rritjen e kapaciteteve nëpërmjet trajnimeve janë adresuar gjerësisht në masat e parashikuara në planin e veprimit për parandalimin dhe kundërshtimin e ekstremizmit të dhunshëm. Sa i takon bazës së të dhënave, ngritja dhe integrimi në nivel teknik i databazave në fushën e ekstremizmit të dhunshëm do të varen nga kapacitetet institucionale, funksionale dhe të strukturave të ardhshme. |
| Mbi ndjekjen penale të FTF-ve | Në lidhje me rekomandimin që për të lejuar ndjekjen penale të FTF-ve në mënyrë më efektive, të rritet bashkëpunimi ndërkombëtar në fushën e mbledhjes dhe përdorimit të provave të fushëbetejës | TAIEX dhe Delegacion i Bashkimit Evropian në Shqipëri | I pranuar | Aktualisht kjo masë zbatohet me referimin e provave nga strukturat e antiterrorit me SPAK dhe në planin e veprimit për parandalimin dhe kundërshtimin e ekstremizmit të dhunshëm është parashikuar edhe trajnime të prokurorëve dhe gjyqtarëve për çështje që lidhen me radikalizmin dhe ekstremizmin e dhunshëm. |
| Mbi hartimin e protokolleve | Në lidhje me rekomandimin për të hartuar protokolle dhe sisteme të shkëmbimit të informacionit për të mbledhur dhe shkëmbyer të dhëna për të mundësuar përgjigje efektive dhe në kohë për të parandaluar ekstremizmin e dhunshëm | TAIEX dhe Delegacion i Bashkimit Evropian në Shqipëri | I pranuar | Ky rekomandim është adresuar në masa të dy planeve të veprimit. |
| Mbi riintegrimin e familjeve të riatdhesuara | Në lidhje me rekomandimin që QKEDH të përfitojë nga bashkëpunimi me komunitetin për riintegrimin e familjeve të riatdhesuara dhe ta shtrijë më tej këtë bashkëpunim | TAIEX dhe Delegacion i Bashkimit Evropian në Shqipëri | I pranuar | ky rekomandim është adresuar përmes disa ndërhyrjeve si: Mbështetje e personalizuar për aplikime për punëkërkim i personave të radikalizuar dhe atyre të kthyer nga zonat e konfliktit; Prioritizimi i personave të radikalizuar ose të kthyer nga zonat e konfliktit për përfitimin nga programi i nxitjes nëpërmjet vetëpunësimit; Organizimi i trajnimeve (online/ në klasa) në lidhje me sipërmarrjen, hapjen e bizneseve dhe rritjen e biznesit të personave të radikalizuar dhe të kthyer nga vendet e luftës; Organizimi i trajnimeve për punonjësit e migracionit (që trajtojnë shtetasit shqiptare të kthyer dhe të huajt që punojnë) në strukturat e AKPA, për lidhjen ndërmjet radikalizimit dhe ekstremizmit të dhunshëm dhe kategorive të ndryshme të e/imigrantëve;  Zhvillimi i seminareve me punonjësit e migracionit të strukturave të AKPA dhe strukturave të Ministrisë së Brendshme dhe QKEDH, mbi mënyrën/procedurat e bashkëpunimit, kur evidentohen raste të radikalizimit apo ekstremizmit të dhunshëm apo potencialë. |
| Mbi bashkëpunimin e komuniteteve fetare | Në lidhje me rekomandimin për forcimin e bashkëpunimit të komuniteteve fetare me QKEDH dhe angazhimin e liderëve fetarë në trajnimet e QKEDH si zëra të besueshëm në komunitetet e tyre, | TAIEX dhe Delegacion i Bashkimit Evropian në Shqipëri | I pranuar | Ky rekomandim realizohet aktualisht përmes marrëveshjeve të mirëkuptimit mes QKEDH dhe komuniteteve fetare dhe bashkëpunimit me Komitetin Shtetëror të Kulteve. |
| Mbi fushatat ndërgjegjësuese | Në lidhje me rekomandimin për zhvillimin dhe forcimin e fushatave ndërgjegjësuese që synojnë sektorin publik, | TAIEX dhe Delegacion i Bashkimit Evropian në Shqipëri | I pranuar | Sqarojmë se në të dy planet e veprimit janë parashikuar masa për komunikimin strategjik ku janë planifikuar të gjitha aktivitetet informuese dhe ndërgjegjësuese si për komunitetin ashtu edhe për aktorët shtetëror dhe jo-shtetëror. |
| Mbi grupin e punës të burgjeve RAN | Në lidhje me rekomandimin, për integrimin i Shqipërisë në grupin e punës të burgjeve RAN dhe pjesëmarrja në vizita studimore në vendet evropiane | TAIEX dhe Delegacion i Bashkimit Evropian në Shqipëri | I pranuar | Në lidhje me rekomandimin, për integrimin i Shqipërisë në grupin e punës të burgjeve RAN dhe pjesëmarrja në vizita studimore në vendet evropiane janë masa të cilat raportohet në në Marrëveshjen Bilaterale mes autoriteteve shqiptare dhe Bashkimit Evropian për zbatimin e Planit të Përbashkët të Veprimit për Luftën Kundër Terrorizmit në Ballkanin Perëndimor. |
| Mbi zhvillimin e planeve të emergjencës | Në lidhje me rekomandimin për zhvillimin e planeve të emergjencës dhe planeve të reagimit dhe komunikimit në rastet e krizave nga aktet terroriste dhe hartimin dhe e skenarëve të ndryshëm në një mjedis multidisiplinar. | TAIEX dhe Delegacion i Bashkimit Evropian në Shqipëri | I pranuar | Këto rekomandime janë përfshirë në planin e veprimit të luftës kundër terrorizmit dhe përkatësisht masat që parashikojnë Realizimin e trajnimeve të vazhdueshme me partnerët për strukturat parandaluese, reaguese dhe pjesëmarrësve në misione paqeruajtëse të FA, në luftën kundër terrorizmit si edhe hartimin e planit për koordinimin ndërinstitucional në menaxhimin e krizave pas një akti terrorist bazuar në eksperiencën e ekspertëve të Norvegjisë me këto raste. |